Referat styremøte, Vollen Vel, 16. november 2020.

Dato: 16. november 2020

Sted: Selvikvillaen, kombinert styremøte og julemiddag
Til stede: Kristian Sjøvold, Rolf Harald Christensen, Trine Uggerud og Joanna Ravndal, Lise Førsund, Knut Førsund,

**SAK 1/ 16.11.20. Økonomi.**Knut opplyste om at velets økonomi er god, selvfølgelig på grunn av corona-epidemien, og at dermed store arrangementer er avlyste. Vi har rundt 500 medlemmer i VV, og snart 2100 medlemmer i vår Facebookside, som er en populær kanal for informasjon lokalt. Vi har ca 60 eks av Vollenboka igjen, og disse brukes til gaver, samt så prøver vi å gi nyinnflyttede den som velkomstgave. Vi hjelper alle til med den oppgaven i våre lokalmiljøer. **ALLE /KF**

**SAK 2/ 16.11.20. Ønskelisten via FB om forbedringer i Vollen.**Vi jobber videre for å få fortau oppover Vollenveien fra Gislehellinga og opp til Yggeset. Det blir stadig mer tungtrafikk også oppover Vollenveien fra Vollen Sentrum, og vi føler at dette er riktig tid å presse på større sikkerhet for gående. Ønsket om vedlikehold ved brygga er oppfylt. AK tok en skikkelig rufs rundt de puslete trærne, de lukte og plantet pent. I tillegg har vi fått gatelys ved sykkelparkeringen ved båten, så nå ser det mye finere ut.

**SAK 3/16.11.20. Nyttårsaften 2020.11.20.**

 Det var ingen tvil i styret, at selvfølgelig må Vollen Vels nyttårsarrangement avlyses i år, på grunn av corona-epidemien. **ALLE**

**SAK 4/16.1.20. Yggeset avfallspark.**

Det ble en lang, god og litt deprimerende diskusjon om aktiviteter på Yggeset. Vi hadde alle fulgt diskusjonen i kommunen ved siste møte, og det ble med stor forbauselse, fastslått at AK ikke vet noe, nok alle aktiviteter der oppe, nå på snart 20. året. Rolf Harald sa noe helt vesentlig, vi må faktisk «skyte» kommunen og ikke Rønning for at denne aktiviteten har fått og får lov å gå, i manges øyne, nokså upåtalt, med mengder masse, bråk, tungtrafikk i stadig økende volum. Fortauet langs Vollenveien MÅ på plass, for gående og syklende mellom våre to hovedveier. Det er ikke en løsning for et lite vel, å sette seg opp mot dette, men Knut vil likevel følge saken nøye. Det er fremdeles ingen løsning å få mer av trafikken over på Røykenveien, de har mer enn nok, de også.

**SAK 5/16.11.20. Lekepark på Fritznerstranden.**

Vi fikk som et forslag på den store enqueten fra våre innbyggere flere muligheter for aktiviteter på gressletten øverst på Fritznerstranden. Lise og Knut tok ballen, og ved hjelp av Jan Fjelldal som «arkitekt» og Tomas i Vollen Grøntmiljø som utfører, la vi frem et forslag med 4 lekesoner for besøkende barn mellom 4 og 6 år ish. Vi søker AK om å få bruke plassen, og så søker vi penger fra ulike instanser, som Sparebankstiftelsen, Gjensidigestiftelsen, Asker Velforbund, Lokalsamfunnsutvalget og Nærmiljøsentralen. Sistnevnte og Helselaget ønsker vi som søkepartnere. Vollen Vel bevilger kr 50 000.

Vi har fått planer og kostnadsoverslag, og Lise og Knut tar denne saken videre i systemet. **ALF/KF**

**SAK 6/16.11.20. Trafikksituasjonen i Vollen.**

VV får stadig henvendelser om trafikken gjennom Vollen. For høy fart, bråbremsinger, «nesten ulykker» og bekymringer for å krysse i sentrum, der nå fartsdumpen er blitt skarp og noe ødelagt kommer stadig inn til oss. Knut er på saken, men det er ikke til å underslå, at trafikksituasjonen gjennom Vollen er kommet helt ut av kontroll. Her har nok kommunen vår fullstendig latt være å møte økt trafikk og stadig utbyggingsplan

**SAK 7/16.11.20. Vennely**.

Gui Sportsklubb har store planer om å bygge en ny stor hall til flerbruk på Arnestad. For å få penger til dette, har det i styret vært drøftet å selge Vennely. Knut, som sammen med sitt styre, har hatt med Vennelyutleie og vedlikehold i mange år, kunne også fortelle at det nå er mye utenbygdsfolk som leier Vennely i helgene. Dansesonen leier fast i sesongene, det samme gjør Bjørg Gretes danseskole. Underetasjen leies av Montessori barnehage. Mange Vollenbeboere har et sterkt og langt «forhold» til Vennely, men med stadig økende vedlikeholdsutgifter og ikke noe stort inntektspotensial finner ikke Gui det økonomisk mulig å drifte denne eiendommen, når deres behov går i en helt annen retning, nemlig mot en ny flerbrukshall.

**SAK 8/16.11.20. Turstien.**

Rolf Harald tar med Simen Frøyland til våren, og ser over behov for flising. Trine og Johanna tar en runde i turstien til våren, og Knut setter opp skilt som er falt ned. Knut sjekker med muligheter for flis til våren.

**EVT.:**

* Knut informerte om Blekkulf og den fine blå muren ved Remas undergang som nå males opp og pyntes med Blekkulf og vennene hans. Vi støtter Blekkulf i en senere søknad om natursti i Vollen.
* VV betaler også i år med glede for fuglenekene som henges opp i Vollen samt innkjøp av fakler med kr 4000.
* Det vil bli juletre med lys som før, samt at det skal brenne i bålpanner på torget under oppsyn av Rhomb.
* Tandberg etterlyser gode ider om hva vi kan gjøre for å muntre opp lokalmiljøet i disse litt dystre coronatider.
* Knut sjekker om mulighetene for et prosjekt med lys på museumshavna.

Lise F. 17.11.20.